cyanic-selkie/wikianc huggingface dataset:
সুন্দরগঞ্জ উপজেলা
প্রশাসনিক এলাকা
ইউনিয়নসমূহ : বামনডাঙ্গা ইউনিয়ন, সোনারায় ইউনিয়ন, তারাপুর ইউনিয়ন, বেলকা ইউনিয়ন, দহবন্দ ইউনিয়ন, সর্বানন্দ ইউনিয়ন, রামজীবন ইউনিয়ন, ধোপাডাঙ্গা ইউনিয়ন, ছাপরহাটী ইউনিয়ন, শান্তিরাম ইউনিয়ন, কঞ্চিবাড়ী ইউনিয়ন, শ্রীপুর ইউনিয়ন, চন্ডিপুর ইউনিয়ন, কাপাসিয়া ইউনিয়ন, হরিপুর ইউনিয়ন
জনসংখ্যার উপাত্ত
জনসংখ্যা ৪,৬১,৯২০; পুরুষ ২,২৬,১১৮ (৪৮.৯৫%), মহিলা ২,৩৫,৮০২ (৫১.০৪%), মুসলিম ৮৯.৯৯%, হিন্দু ৯.৩০% এবং অন্যদের ০.৭১%।
শিক্ষা
সাক্ষরতার হার ৭৮.১৩% (২০১১ সালের শুমারী)। পুরুষ ৮২.৬৩% এবং মহিলা ৭৩.৬৩%। শিক্ষা প্রতিষ্ঠান সুন্দরগঞ্জ উপজেলার একমাত্র সরকারি কলেজ সুন্দরগঞ্জ ডি ডব্লিউ সরকারি কলেজ
অর্থনীতি
প্রধান পেশাসমূহঃ কৃষি ৪৮.৫৭%, কৃষি শ্রমিক ২৯.৬৪%, দিনমজুরি শ্রমিক ২.০৬%, বাণিজ্য ৬.৬৩.%, সেবা ২.৫৯%, মৎস্য ১.২৫%, অন্যান্য ৯.২৬%।
শিব পুরাণ
শিবপুরাণ আঠারোটি মহাপুরাণের অন্যতম এবং সংস্কৃত ভাষায় লিখিত হিন্দু ধর্মগ্রন্থ। এই পুরাণটি মূলত হিন্দু দেবতা শিব ও দেবী পার্বতীকে কেন্দ্র করে রচিত হলেও এতে অন্যান্য দেবদেবীর উল্লেখ রয়েছে।
শিবপুরাণে ১২টি সংহিতায় এক লক্ষ শ্লোক থাকার কথা জানা যায়, তবে রোমহর্ষণকে পুরাণের জ্ঞান দেওয়ার আগে কৃষ্ণদ্বৈপায়ন ব্যাসদেব এটিকে সংক্ষিপ্ত করেন। প্রচলিত লিপিগুলির একাধিক ও বিভিন্ন সংস্করণ দেখা যায়। উল্লেখযোগ্য সংস্করণগুলোর মধ্যে দক্ষিণ ভারতে প্রচলিত সাতটি অধ্যায়, অন্যস্থলে ছয়টি অধ্যায়, দক্ষিণ এশিয়ার বাংলা অঞ্চলে প্রচলিত পূর্বখণ্ড ও উত্তরখণ্ড নামক অধ্যায়বিহীন দুটি অংশ দেখা যায়। অধ্যায়যুক্ত দুটি সংস্করণের মধ্যে কিছু সাদৃশ্য ও কিছু বৈসাদৃশ্য বিদ্যমান। অন্যান্য হিন্দু শাস্ত্রগ্রন্থ পুরাণের ন্যায় শিবপুরাণও দীর্ঘদিন ধরে সম্পাদিত ও পুনঃপুন লিখিত হয়েছে।  ক্লাউস ক্লস্টেরমাইয়ের এর মতে সবচেয়ে পুরনো লিপিগুলো দশম-একাদশ শতকে রচিত।  বর্তমানে প্রচলিত শিবপুরাণের কিছু অধ্যায় চতুর্দশ শতকের পরবর্তীকালের রচনা বলে মনে করা হয়। শিবপুরাণের বিষয়াবলির মধ্যে শিবসংক্রান্ত ঘটনাবলি, সৃষ্টিতত্ত্ব, পৌরাণিক উপাখ্যান, দেবদেবীর সম্পর্ক, নীতিকথা, যোগ, তীর্থস্থান, ভক্তি, নদী, ভূগোল প্রভৃতি উল্লেখযোগ্য। দ্বিতীয় সহস্রাব্দের শুরুর দিকে শিবের উপাসনা এবং ঐতিহাসিক তথ্যাবলির এক গুরুত্বপূর্ণ উৎস শিবপুরাণ। শিবপুরাণের প্রাচীনতম অংশগুলোয় অদ্বৈত বেদান্ত মতের দার্শনিক চিন্তার ছাপ পাওয়া যায় যা অনেকাংশে ভক্তির সঙ্গে সম্পর্কযুক্ত।
গ্রন্থাগার
thumb|350px|upright|যুক্তরাজ্যের অক্সফোর্ড গ্রন্থাগারে সাজিয়ে রাখা বই। গ্রন্থাগার বা প্রকৃত অর্থে "পাঠাগার" হলো বই, পুস্তিকা ও অন্যান্য তথ্য সামগ্রির একটি সংগ্রহশালা, যেখানে পাঠকের প্রবেশাধিকার থাকে এবং পাঠক সেখানে পাঠ, গবেষণা কিংবা তথ্যানুসন্ধান করতে পারেন। বাংলা 'গ্রন্থাগার' শব্দটির সন্ধি বিচ্ছেদ করলে গ্রন্থ+আগার এবং 'পাঠাগার' শব্দটির সন্ধি বিচ্ছেদ করলে পাঠ+আগার পাওয়া যায়। অর্থাৎ গ্রন্থসজ্জিত পাঠ করার আগার বা স্থান হলো গ্রন্থাগার। গ্রন্থাগারের রক্ষণাবেক্ষণের জন্য দ্বায়িত্বশীল ব্যক্তি হলেন গ্রন্থাগারিক।
ইতিহাস
গ্রন্থাগারের ইতিহাসের শুরু ২৬০০ খ্রীষ্ট্রপূর্বাব্দে, প্রাগৈতিহাসিক থেকে ঐতিহাসিক যুগের সন্ধিক্ষনে। তক্ষশীলা ও নালন্দা বিশ্ববিদ্যালয়ে অতীব সমৃদ্ধ গ্রন্থাগারের অস্তিত্ব মিলেছে।
বিবরণ
গ্রন্থাগারের মূল লক্ষ্য থাকে তথ্যসংশ্লিষ্ট উপাদান সংগ্রহ, সংরক্ষণ, সংগঠন, সমন্বয় এবং পাঠকের জন্য তা উন্মুক্ত করা।
গণগ্রন্থাগার
সাধারণ সকল জনগণের জন্য উন্মুক্ত গ্রন্থাগারকে গণগ্রন্থাগার বলা হয়। স্বাভাবিকভাবে এধরনের গ্রন্থাগার অন্যান্য সকল গ্রন্থাগার থেকে আকার এবং সংগ্রহের দিক দিয়ে যথেষ্ট বড় হয়ে থাকে। বাংলাদেশের ঢাকায় রয়েছে এরকম একটি গণগ্রন্থাগার, যা পাবলিক লাইব্রেরি নামে বহুল পরিচিত।
বিদ্যালয় গ্রন্থাগার
বিভিন্ন স্কুলে ছাত্র ও শিক্ষকদের জ্ঞানপিপাসা মেটাবার জন্য এবং তাদেরকে জ্ঞানের সাথে সংশ্লিষ্ট রাখার জন্য আকর্ষণীয় করে এধরনের পাঠাগার প্রস্তুত করা হয়। আন্তর্জাতিক গ্রন্থগার পরিষদ ও প্রতিষ্ঠান ও সংঘ বা IFLA বিদ্যালয় গ্রন্থাগার ইস্তাহার ১৯৯৯-তে বিদ্যালয় গ্রন্থাগার সম্পর্কে যে দিকনির্দেশ করা হয়েছে তা এই রকম- " সকলের শিক্ষাদান ও শিক্ষণের নিমিত্ত বিদ্যালয় গ্রন্থাগার। আজকের তথ্য এবং জ্ঞান-নির্ভর সমাজে সফলভাবে কর্মনির্বাহের জন্য মৌলিক তথ্য ও ধারণাসমূহ বিদ্যালয় গ্রন্থাগার যোগান দেয়। বিদ্যালয় গ্রন্থাগার বিদ্যার্থীদের আজীবন জ্ঞানার্জনের দক্ষতাসমূহ গড়ে তোলে এবং তাদের কল্পনাশক্তিকে উন্নত করে, যাতে তারা দায়িত্বশীল নাগরিকের জীবন নির্বাহ করতে সক্ষম হয়।"
কলেজ ও বিশ্ববিদ্যালয় গ্রন্থাগার
বিদ্যালয় গ্রন্থাগার থেকে কলেজ ও বিশ্ববিদ্যালয় গ্রন্থাগার কিছু কিছু ক্ষেত্রে ভিন্নতর। সাধারণত কলেজ ও বিশ্ববিদ্যালয় পর্যায়ের ছাত্র-শিক্ষকদের জন্য এধরনের গ্রন্থাগার উচ্চমানসম্পন্ন তথ্য উপাদান সংরক্ষণ করে থাকে। বাংলাদেশে ঢাকা বিশ্ববিদ্যালয়ের গ্রন্থাগারটি এরকমই একটি সমৃদ্ধ গ্রন্থাগার।
গবেষণা গ্রন্থাগার
বিশেষ কোনো বিষয়ে গবেষণার প্রয়োজনে আলাদা যে গ্রন্থাগার খোলা হয়, তাকে গবেষণা গ্রন্থাগার বলে। বাংলাদেশের ঢাকার বিজ্ঞানবিষয়ক এরকম একটি গ্রন্থাগার হলো ব্যান্সডক লাইব্রেরী।
সরকারি গ্রন্থাগার
পৃথিবীর অনেক দেশের সরকার থেকে বিশেষ কিছু গ্রন্থাগার পরিচালনা করা হয় দেশের এমনকি সরকারি পর্যায়ের কর্মকর্তাদের প্রয়োজনে তথ্য সরবরাহের স্বার্থে,যেগুলো সরকার ও দেশ সংশ্লিষ্ট বিভিন্ন দেশী-বিদেশী তথ্য সংরক্ষণ করে থাকে।
ভ্রাম্যমাণ গ্রন্থাগার
বিভিন্ন দেশেই গাড়িতে করে বহনযোগ্য গ্রন্থাগার রয়েছে, যেগুলো পাঠকের দ্বারে দ্বারে তথ্যসামগ্রি পৌঁছে দেয়। বাংলাদেশে এই কাজটি প্রথম চালু করে বিশ্ব সাহিত্য কেন্দ্র। ভেনিজুয়েলায় মমবয় বিশ্ববিদ্যালয় দুটি খচ্চরকে ভ্রাম্যমাণ গ্রন্থাগার হিসেবে ব্যবহার করে পাহাড়ি গ্রামের মানুষদের বই সরবরাহ করে থাকে, গ্রামের লোকেরা যাকে বলে "বিবিলোমুলাস" (বাংলায়: বইয়ের খচ্চর)।
সামাজিক গ্রন্থাগার
একটি সমাজের সংঘবদ্ধ মানুষেরা তাদের কল্যাণার্থে এ ধরনের গ্রন্থালয় প্রতিষ্ঠা করে।তারা সদস্যদের দ্বারা বাড়িতে বাড়িতে বই পৌঁছে দেয়।
টিটো
টিটো বলতে নিম্নের যেকোনো ব্যক্তিকে নির্দেশ করা হতে পারে -
বাংলাদেশের পাট শিল্প
থাম্ব|আদমজী জুট মিলের প্রধান ফটক (১৯৫০) পাট শিল্প হলো বর্তমানে বাংলাদেশের অন্যতম প্রধান ভারী শিল্প, যা ব্রিটিশ শাসনামলে এবং পাকিস্তানি আমলে একক বৃহত্তম শিল্প। বর্তমান বিশ্বের পাট ও পাটজাত দ্রব্যের বৈদেশিক রপ্তানি আয়ের বৃহদাংশই বাংলাদেশের নিয়ন্ত্রণে রয়েছে, যা মোট বিশ্ববাজারের প্রায় ৬৫%।
ইতিহাস
ব্রিটিশ শাসনামল থেকেই এই অঞ্চলে পাটের চাষ হলেও এখানে প্রথম পাটকল প্রতিষ্ঠিত হয় ১৯৫১ সালের মাঝামাঝিতে নারায়ণগঞ্জে; বেসরকারি পরিচালনায় প্রতিষ্ঠিত এই মিলটির নাম ছিলো বাওয়া পাটকল। পরবর্তীতে এই সময়েই একই এলাকায় প্রতিষ্ঠিত হয় এশিয়ার বৃহত্তম পাটকল আদমজী পাটকলের; এবং এর পরপরই কয়েক বছরের মধ্যে গড়ে ওঠে অসংখ্য শিল্প কারখানা, ১৯৬০'এ যার সংখ্যা ১৬টি ও ১৯৭১ সালে যা দাড়াঁয় ৭৫টিতে।
উতপাদিত দ্রব্য
কাঁচা পাট ছাড়াও পাট হতে উৎপাদিত দ্রব্যের মধ্যে রয়েছে, সুতা, দড়ি, চট, বস্তা, চা, ব্যাগ, মোড়ক, তন্তু, খাদ্য প্রভৃতি।
শিল্পের বিস্তার
বাংলাদেশে পাট শিল্পের সূচনাই ঘটে নারায়ণগঞ্জের শীতলক্ষ্যা নদীর তীরে এবং পরবর্তীতে অন্যান্য প্রতিষ্ঠানগুলোও এর আশেপাশেই গড়ে ওঠে। ঢাকা, খুলনা ও চট্টগ্রাম - এই তিনটি প্রধান এলাকায় ছড়িয়ে আছে এর প্রতিষ্ঠাগুলো।
সিনে গুরুং
সিনে গুরুং (सिने गुरुङ) নেপালের একজন গায়ক, সুরকার এবং গীতিকার।   তিনি তার ক্যারিয়ার শুরু করেছিলেন "টিমরো মায়ামা" এবং "মন" এর হিট গান দিয়ে। ২০০৯ সালে, রেডিও কান্তিপুর গুরুংকে বছরের সেরা মহিলা পপ গায়ক হিসাবে ঘোষণা করেছিলেন। গুরুং ২০০৫ সালে সংগীতশিল্পী রোজেশ শ্রেষ্ঠাকে বিয়ে করেছিলেন এবং তাদের একটি কন্যা রয়েছে। গুরুং ৩৬৫ নেপালি শিল্পীর পরিবেশনায় সংগীত মেলানচোলিতেও অংশ নিয়েছিলেন যা "একটি গানের রেকর্ডিংয়ে সর্বাধিক ভোকাল একক" এর জন্য গিনেস ওয়ার্ল্ড রেকর্ড তৈরি করেছিল। এটি রচনা, সুর এবং পরিচালনা করেছেন পরিবেশবিদ নিপেশ ঢাকা।
জর্জ মাস
জর্জ মাস স্যান্টোস (জন্ম ১৯৬৩) একজন আমেরিকান ধনকুবের ব্যবসায়ী এবং তার পিতা জর্জ মাস ক্যানোসা দ্বারা প্রতিষ্ঠিত মায়ামি ভিত্তিক নির্মাণ ও প্রকৌশল কোম্পানি মাসটেকের চেয়ারম্যান এবং বৃহত্তম অংশীদার।
শিক্ষা
মাস মায়ামি বিশ্ববিদ্যালয় থেকে পড়াশোনা করেন এবং স্নাতক হন, যেখানে তিনি ১৯৮৪ সালে ব্যবসায় প্রশাসনে স্নাতক ডিগ্রি অর্জন করেন এবং ১৯৮৫ সালে ইউনিভার্সিটি অফ মায়ামি স্কুল অফ বিজনেস থেকে ব্যবসায় প্রশাসনে স্নাতকোত্তর ডিগ্রি অর্জন করেন।
ব্যবসা
১৯৯০ সালে মাস নেফ কর্পোরেশন (এনওয়াইএসই:এনএফএফ) এর সহ-প্রতিষ্ঠা করেন, যা ভাড়া নির্মাণ এবং ইউটিলিটি সরঞ্জাম সরবরাহকারী। ২০০৫ সালে এটি $৫১০ মিলিয়নে বিক্রি হয়েছিল।
তিনি বিমান চলাচল, ব্যাংকিং, বাণিজ্যিক আবাসন, স্বাস্থ্যসেবা, এবং নির্দিষ্ট আয়ের ট্রেডিং মার্কেট নির্মাতাদের ক্ষেত্রে বিনিয়োগ সহ একটি প্রাইভেট ইক্যুইটি গ্রুপের ব্যবস্থাপনা অংশীদার। তিনি এক ডজনেরও বেশি কর্পোরেট বোর্ডে রয়েছেন এবং উদ্যোক্তা, কর্পোরেট কৌশল এবং কীভাবে নেতৃত্বের দলগুলোকে বিকাশ ও অনুপ্রাণিত করতে হয় সে সম্পর্কিত বিষয়ে বক্তৃতা দিয়েছেন।
কিউবান আমেরিকান ন্যাশনাল ফাউন্ডেশন
মাস কিউবান আমেরিকান ন্যাশনাল ফাউন্ডেশন (সিএএনএফ) এর চেয়ারম্যান, যেটা ১৯৮১ সালে তার পিতার দ্বারা প্রতিষ্ঠিত হয়। মাস কিউবার ব্যাপারে তার বাবার চেয়ে বেশি মধ্যপন্থী অবস্থান নিয়েছেন, কাস্ত্রোর প্রবল প্রতিপক্ষ।
মানবপ্রীতি
তিনি মাস ফ্যামিলি ফাউন্ডেশনের নির্বাহী পরিচালক, যেটি $৫ মিলিয়ন এনডাউমেন্ট পরিচালনা করে।
শিবকালী ভট্টাচার্য
শিবকালী ভট্টাচার্য    (ইংরাজী : Shibkali Bhattacharyya) (জন্ম- ২৮ আগস্ট, ১৯০৮ - মৃত্যু- ২৮ আগস্ট, ১৯৯২) আয়ুর্বেদাচার্য উপাধিতে ভূষিত  রবীন্দ্র পুরস্কার প্রাপ্ত  বিশিষ্ট আয়ুর্বেদ বিশেষজ্ঞ ।
সংক্ষিপ্ত জীবনী
শিবকালী ভট্টাচার্য জন্মেছেন অবিভক্ত বাংলার (বর্তমানে বাংলাদেশ) খুলনা জেলায় । পিতার নাম চিরঞ্জীব ভট্টাচার্য । স্কুলে পড়াশোনার সময় থেকেই গাছপালা নিয়ে চর্চা শুরু করেন। কিন্তু ছাত্রজীবনে অসহযোগ আন্দোলনে জড়িয়ে পড়েন এবং ঘটনাপ্রবাহে প্রথমে উত্তর চব্বিশ পরগনা জেলার বসিরহাট অঞ্চলে দন্ডিহাটে কিছুদিন অতিবাহিত করেন । ১৯৩৬ খ্রিস্টাব্দে স্থায়ীভাবে কলকাতায় আসেন। অগ্রজ কবিরাজ বিজয়কালী ভট্টাচার্যের উৎসাহে আয়ুর্বেদের প্রতি আকৃষ্ট হন। প্রখ্যাত আয়ুর্বেদবিশেষজ্ঞ শচীন্দ্র বিদ্যাভূষণ, জ্যোতিষ সরস্বতী, হারাণ চক্রবর্তী, গণনাথ সেন, নলিনীরঞ্জন সেন প্রমুখের সান্নিধ্য লাভ করেন । পরবর্তীকালে বিশিষ্ট বিজ্ঞানী ডঃ পি কে বসু, ডঃ অসীমা চট্টোপাধ্যায়, ডঃ বিষ্ণুপদ মুখার্জি, ডঃ এ কে বড়ুয়া, ডঃ বি সি কুন্ডু, ডঃ আর এন চক্রবর্তী প্রমুখ মনীষীবৃন্দের সৌহার্দ্য লাভ করেন তিনি । এঁদের সহযোগিতায় আধুনিক যুগে আয়ুর্বেদশাস্ত্রকে বাঁচিয়ে রাখতে বিশেষ উদ্যোগ নিয়েছিলেন। শ্যামাদাস বৈদ্যশাস্ত্রপীঠ এবং কলকাতার জে বি রায় স্টেট আয়ুর্বেদিক মেডিক্যাল কলেজে ১৯৪২ খ্রিস্টাব্দ হতে ১৯৪৭ খ্রিস্টাব্দ পর্যন্ত রসায়নবিদ্যার অধ্যাপনা এবং  ১৯৬৭ খ্রিস্টাব্দ হতে পাঁচ বৎসর ভেষজ বিজ্ঞানে অধ্যাপনা করেন । ওই সময়ে তিনি নিজেও উদ্ভিদবিজ্ঞানের জ্ঞানপিপাসু ছাত্র হয়ে প্রখ্যাত বৈজ্ঞানিকদের সান্নিধ্যে আসেন । ভেষজ নিয়ে বহু গবেষণা করেছেন আর সেগুলি সুবিশাল গবেষণা-গ্রন্থমালা এগারোটি খণ্ডে 'চিরঞ্জীব বনৌষধি'তে প্রকাশিত হয়েছে । অধ্যাপনার  পাশাপাশি আয়ুর্বেদকে জনপ্রিয় করার জন্য কয়েকটি গ্রন্থ রচনা করেছেন, যুগ্মসম্পাদনায় নিজে প্রধান অংশ গ্রহণ করছেন। 'আয়ুর্বেদীয় পরিভাষা পরিক্রমা' নামক এক বিশিষ্ট গ্রন্থের সম্পাদনা করেছেন এবং সেটি পাঠ্যপুস্তক হিসাবে গৃহীত হয়েছে ।
'চিরঞ্জীব বনৌষধি' সম্পর্কে
দেশজসম্পদ ও সংস্কৃতির প্রতি শিবকালীর ছিল অসীম মমত্ববোধ। তার ফলেই প্রবল অনুসন্ধিৎসা নিয়ে আয়ুর্বেদশাস্ত্রকে সমৃদ্ধ করতে দীর্ঘকাল ঘুরে বেড়িয়েছেন এদেশের বনে ও প্রান্তরে। চেনা-অচেনা মূল্যবান বনৌষধি সংগ্রহ করে পরীক্ষা করেছেন তাদের গুণাগুণ। বিভিন্ন চিকিৎসায় তাদের বিজ্ঞানসম্মত প্রয়োগ সম্ভব কিনা - সে বিষয়ে নিজে নিশ্চিত হয়েছেন । তারই সেই নিরলস অন্বেষার ফলশ্রুতি -চিরঞ্জীব বনৌষধি ধনী-দরিদ্র নির্বিশেষে সমস্ত জনসাধারণের মঙ্গলার্থে। গ্রন্থমালার ভাষা সাহিত্যরসসম্পৃক্ত, সুললিত ও সহজবোধ্য। বিজ্ঞানের সাথে সাহিত্যরসের সার্থক যোজনা বাংলাসাহিত্যে যেন এক সম্পদ। আর ঠিক সে কারণেই চিরঞ্জীব বনৌষধি বইটির জন্য পশ্চিমবঙ্গ সরকার তথা পশ্চিমবঙ্গ বাংলা আকাদেমি কর্তৃক তিনি ১৯৭৮ খ্রিস্টাব্দে সম্মানিত হলেন  রবীন্দ্র পুরস্কারে।
অন্যান্য পুরস্কার ও সম্মাননা
১৯৬৯ খ্রিস্টাব্দে পশ্চিমবঙ্গ আয়ুর্বেদ পরিষদ অর্থাৎ স্টেট আয়ুর্বেদ ফ্যাকাল্টি বোর্ড তাঁকে 'আয়ুর্বেদাচার্য' এবং দিল্লির শ্রীবিদ্বৎ বৈদ্য পরিষদ 'প্রাণাচার্য' উপাধিতে ভূষিত করে । তিনি এশিয়াটিক সোসাইটির  বার্কলে মেডেল এবং দিল্লি বিশ্ববিদ্যালয়ের নরসিংহ দাস আগরওয়ালা পুরস্কার লাভ করেন ।
মৃত্যু
আয়ুর্বেদাচার্য শিবকালী ভট্টাচার্য ৮৪ বৎসর বয়সে ১৯৯২ খ্রিস্টাব্দের ২৮ শে আগস্ট কলকাতায় প্রয়াত হন ।
ইন্ট্রাক্রেনিয়াল অ্যানিউরিজম
ইন্ট্রাক্রেনিয়াল অ্যানিউরিজম (Intracranial aneurysm) বা মস্তিষ্কের অ্যানিউরিজম হচ্ছে এক প্রকার সেরিব্রোভাসকুলার রোগ। এই রোগে মস্তিষ্কের ধমনি বা শিরায় দুর্বলতার সৃষ্টি হয় যার ফলশ্রুতিতে রক্তবাহিকার আক্রান্ত স্থান প্রসারিত হয়ে বেলুনের মতো আকার ধারণ করে।
মস্তিষ্কের পেছনের অংশের রক্তবাহিকায় (বেসিলার ধমনি, ভার্টিব্রাল ধমনি, এবং পোস্টেরিয়র কমিউনিকেটিং ধমনি) সৃষ্ট অ্যানিউরিজমের ফেটে যাওয়ার ঝুঁকি তুলনামূলকভাবে বেশি। বেসিলার ধমনির অ্যানিউরিজমের পরিমাণ অন্তঃকরোটির অ্যানিউরিজমগুলোর মধ্যে ৩%-৫% তবে মস্তিষ্কের পেছনের অংশে থাকা রক্তবাহিকাগুলোর মধ্যে এ ধরনের অ্যানিউরিজম-ই সবচেয়ে প্রচলিত।
লক্ষণ ও উপসর্গ
একটি ছোট ও অপরিবর্তিত অ্যানিউরিজম খুব কম উপসর্গই প্রকাশ করতে পারে। তবে অনেক ক্ষেত্রে ছোট অ্যানিউরিজম কোনো লক্ষণ সৃষ্টি করে না। বড়ো অ্যানিউরিজম ফেটে যাওয়ার আগে আক্রান্ত ব্যক্তি প্রচণ্ড মাথাব্যথা, বমি বমি ভাব, দৃষ্টি প্রতিবন্ধকতা, বমি হওয়া, এবং চেতনা হারানোর মতো উপসর্গ প্রত্যক্ষ করতে পারেন। তবে এক্ষেত্রেও কিছু কিছু সময় আক্রান্ত ব্যক্তি কোনো লক্ষণ নাও অনুভব করতে পারেন।
ঝুঁকির কারণ
জীবনাধারণকালে আক্রান্ত কোনো রোগের ফলে বা বংশগত কোনো কারণেও ইন্ট্রাক্রেনিয়াল অ্যানিউরিজম হতে পারে। জীবনধারণকালীন যেসকল রোগগুলোর সাথে মস্তিষ্কের অ্যানিউরিজমে সংশ্লিষ্টতা পাওয়া গেছে তার মধ্যে রয়েছে উচ্চ রক্তচাপ, ধূমপান, অতিরিক্ত মদ্যাসক্তি, এবং অতিস্থূলতা।  এছাড়াও কোকেইন সেবনের সাথেও অ্যানিউরিজমের বিকাশ হওয়ার সংশ্লিষ্টতা পাওয়া গেছে। মস্তিষ্কের অ্যানিউরিজমের অন্য ধরনের কারণগুলোর মধ্যে রয়েছে মাথার জখম এবং সংক্রমণ।
শর্শদি রেলওয়ে স্টেশন
শর্শদি রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফেনী সদর উপজেলায় অবস্থিত একটি রেলওয়ে স্টেশন।
পরিষেবা
শর্শদি রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
কাটার যন্ত্রপাতি (মেশিন)
যন্ত্রের কাজের পরিপ্রেক্ষিতে, একটি কাটিং টুল বা কাটার সাধারণত একটি শক্ত ধাতু দ্বারা তৈরী যন্ত্র যা ধাতব বস্তু কাটতে,আকার-আকৃতি পরিবর্তন করতে ও অতিরিক্ত ধাতব অংশ অপসারণ করতে ব্যবহার করা হয়। এই সরঞ্জামগুলির বেশিরভাগই বিভিন্ন ধাতুর জন্য  বিশেষ বিশেষভাবে ডিজাইন করা হয়ে থাকে। বিভিন্ন ধরনের সিঙ্গেল এজ কাটিং টুল রয়েছে যেগুলো বিভিন্ন ধরনের শক্ত ধাতু থেকে তৈরি করা হয় ও নির্দিষ্ট আকৃতিতে প্রস্তুত করা হয় যাতে টার্নিং প্রক্রিয়ার মাধ্যমে একটি নির্দিষ্ট অংশের কাজ সম্পাদন করতে পারে। সিঙ্গেল এজ কাটিং টুলস প্রধানত একটি লেদ মেশিন দ্বারা টার্নিং  অপারেশনগুলিতে ব্যবহৃত হয়। অপারেশনে কার্যবস্তুর আকার ও ধাতব  বৈশিষ্ট্যের ভিত্তিতে নির্দিষ্ট আকারের ও ধাতব গুণের টুলস ব্যবহার করা হয়। এই কাটিং টুলসকে একটি টুল পোস্টে বাধানো হয় যা জবকে পছন্দসই আকারে কাটতে টুলসকে পরিচালিত  করে। সিঙ্গেল এজ কাটিং টুলস শেপিং মেশিন এবং প্ল্যানিং মেশিনেও ধাতু কাটার জন্য ব্যবহার করা হয়। যার জন্য  কাটিং এজ ব্যবহার হয়। মিলিং এবং ড্রিলিং টুল প্রায়ই মাল্টিপয়েন্ট টুল। ড্রিলিং সাধারণত একটি কার্যকরী বস্তুর মধ্যে গর্ত করতে ব্যবহৃত হয়। সমস্ত ড্রিল বিটের দুটি কাটিং এজ থাকে যা দুটি সমানভাবে টেপার কোণে ভূমিষ্ঠ হয় যা নিম্নগামী ঘূর্ণন শক্তি প্রয়োগ করে উপাদানের মধ্য দিয়ে কাটা হয়। এন্ডমিল বা মিলিং বিট, যেগুলো দ্বারাও ঘূর্নণ বলের মাধ্যমে ধাতু কাটা হয়। যদিও এই সরঞ্জামগুলি ওয়ার্কপিসে গর্ত করার জন্য তৈরি করা হয় না। তারা অনুভূমিক শিয়ার বিকৃতি দ্বারা কাটে যাতে ওয়ার্কপিসটি ঘূর্ণায়মান হওয়ার সাথে সাথে  টুলকে জবের মধ্যে আনা হয়। এটি টুল পাথ হিসাবে পরিচিত যা টেবিলের অক্ষ বরাবর পরিচালিত হয় এবং যা কার্যকরী বস্তুটিকে সঠিক জায়গায় ধরে রাখে। এই টেবিলটি বিভিন্ন ধরনের ভাইস এবং ক্ল্যাম্পিং টুলস নিয়ে ডিজাইন করা হয়ে থাকে যাতে বস্তুটিকে স্থির ভাবে ধরে রাখা যায় এবং এর বিভিন্ন কোণে এবং দিকে কাটারটি যেতে পারে। বিভিন্ন ধরনের এন্ডমিল রয়েছে যেগুলো  নির্দিষ্ট ধরনের মিলিং ক্রিয়া সম্পাদন করে।
কাটার সরঞ্জামের উপকরণগুলি অবশ্যই যে উপাদানটি কাটা হবে তার চেয়ে শক্ত হতে হবে এবং টুলসটি অবশ্যই ধাতব-কাটিং প্রক্রিয়ায় উৎপন্ন তাপ এবং বল সহ্য করার সক্ষম হতে হবে। এছাড়াও, সরঞ্জামটির একটি নির্দিষ্ট জ্যামিতিক দিক থাকতে হবে, ক্লিয়ারেন্স কোণগুলি এমনভাবে ডিজাইন করা হয়েছে যাতে কাটিং প্রান্তটি ওয়ার্কপিসের পৃষ্ঠে বাকি টুলটি টেনে না নিয়েই ওয়ার্কপিসের সাথে যোগাযোগ করতে পারে। কাটা মুখের কোণটিও গুরুত্বপূর্ণ, যেমন বাঁশির প্রস্থ, বাঁশি বা দাঁতের সংখ্যা এবং মার্জিনের আকার এর মতো। একটি দীর্ঘ কর্মময় জীবন পেতে, উপরের সবগুলিকে অবশ্যই পর্যবেক্ষণ করতে হবে, সাথে টুলটি চালানোর গতি এবং ফিড ও পর্যবেক্ষণ করতে হবে।
গোলাম মোহাম্মদ দস্তগীর টিটো
গোলাম মোহাম্মদ দস্তগীর টিটো বাংলাদেশের স্বাধীনতা যুদ্ধের একজন কিশোর মুক্তিযোদ্ধা এবং বীর শহীদ। তিনি কিশোর বয়সে মুক্তিযুদ্ধে অংশগ্রহণ করেন এবং ঢাকা জেলার সাভারের জিরাবো নামক স্থানে এক অ্যামবুশের সময় শাহাদাত বরণ করেন। জিরাবোর সেই স্থানেই তার কবর দেয়া হয়েছে। এখন সাভারের আশুলিয়া বাজার থেকে বিশমাইল যাবার পথে রাস্তার পাশেই তার কবরটি চোখে পড়ে।
জন্ম এবং শিক্ষাজীবন
গোলাম মোহাম্মদ দস্তগীর টিটো মানিকগঞ্জ জেলার উত্তর সেওতা গ্রামে জন্মগ্রহণ করেন। তার পিতার নাম গোলাম মোস্তফা।
শাহাদাত বরণ
গোলাম মোহাম্মদ দস্তগীর টিটো মুক্তিযুদ্ধে বিজয়ের মাত্র দুই দিন আ্গে ১৯৭১ সালের ১৪ ডিসেম্বর আশুলিয়ার থানার জিরাবো এলাকার কলমা গ্রামে নাছির উদ্দিন ইউছুফ বাচ্চুর নেতৃত্বে পাকিস্তানি হানাদার বাহিনীর বিরুদ্ধ সম্মুখ যুদ্ধে অবতীর্ণ হন এবং অসীম সাহসিকতা প্রদর্শন করে শাহাদাতবরণ করেন।
প্রথম লক্ষ্মণ শেখর
প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের কুড়িতম রাজা ছিলেন।
সংক্ষিপ্ত পরিচিতি
প্রথম লক্ষ্মণ শেখর পঞ্চকোট রাজ্য শাসনকারী শেখর রাজবংশের উনবিংশতম রাজা গোবিন্দ শেখরের পুত্র ছিলেন। তিনি ৬৪৯ খ্রিষ্টাব্দ হতে ৬৭৬ খ্রিষ্টাব্দ পর্য্যন্ত রাজ্য শাসন করেন। প্রথম জগমোহন শেখর ও অভয়নাথ শেখর নামক তার দুই পুত্র ছিল।
সেরিন মারে
সেরিন মারে, (জন্ম: ১৯৮১) একজন অস্ট্রেলীয় মিশ্র মার্শাল আর্টস শিল্পী। যিনি বর্তমান আইএসকেএ ওয়ার্ল্ড ওরিয়েন্টাল রুলস সুপার ফ্লাইওয়েট বিজয়ী।
ট্রাম্পের শান্তি পরিকল্পনা
Peace to Prosperity: A Vision to Improve the Lives of the Palestinian and Israeli People, সাধারণভাবে যা পরিচিত ট্রাম্পের শান্তি পরিকল্পনা হিসেবে ; হচ্ছে ট্রাম্প প্রশাসনের ইসরায়েল-ফিলিস্তিন সংঘাত সমাধানে একটি প্রস্তাবনা। ২০২০ খ্রিষ্টাব্দের ২৮ জানুয়ারি হোয়াইট হাউসে ইসরায়েলি প্রধানমন্ত্রী বেঞ্জামিন নেতানিয়াহুকে পাশে নিয়ে কথিত এই শান্তি পরিকল্পনা প্রকাশ করেন ডোনাল্ড ট্রাম্প। ফিলিস্তিনের প্রতিনিধিত্ব করে এমন কেউই সে সংবাদ সম্মেলনে উপস্থিত ছিল না।
সেরিন মারে
পেশা
মারের এমএমএ-তে অভিষেক ঘটেছিল ২০০৬ সালে টোকিওর কোরাকুয়েন হলে মেগুমি ফুজির বিরুদ্ধে, যিনি বিশ্বের সেরা নারী এমএমএ যোদ্ধাদের অন্যতম। মারে স্ম্যাকগার্ল ইভেন্টের প্রথম অস্ট্রেলীয় মহিলা, তবে ফুজি গোড়ালি লক দিয়ে প্রথম দফায় তাকে নতি স্বীকার করতে বাধ্য করেছিল। মারে এখন মূলত মুয়া থাইয়ে বিশেষজ্ঞ।
২০০৯ সালের ৪ জুলাই তিনি জাপানের নরিকো সুনোদার বিপক্ষে আইএসকেএ ফ্লাইওয়েট মুয়াই থাই বিশ্ব খেতাব অর্জন করেছিলেন।
ট্রাম্পের শান্তি পরিকল্পনা
এই পরিকল্পনা তৈরি করার দায়িত্বে ছিলেন ট্রাম্পের জামাতা এবং যুক্তরাষ্ট্রের প্রেসিডেন্টের সিনিয়র উপদেষ্টা জ্যারেড কুশনার. ইসরায়েলের দখল অংশে (পশ্চিম তীর) বসতি স্থাপনবিষয়ক সংস্থা ইয়েশা কাউন্সিল এবং ফিলিস্তিনি নেতৃবৃন্দ উভয়েই এ পরিকল্পনাকে প্রত্যাখ্যান করেছে। ইয়েশা কাউন্সিল একে প্রত্যাখ্যান করেছে, কারণ এ পরিকল্পনা বাস্তবায়িত হলে ফিলিস্তিনকে রাষ্ট্রকে সুস্পষ্টভাবে স্বীকৃতি দিতে হবে, এবং ফিলিস্তিন নেতৃবৃন্দের এ পরিকল্পনা প্রত্যাখ্যান করার যুক্তি হচ্ছে এটি পক্ষপাতমূলক পরিকল্পনা, যা ইসরায়েলের পক্ষে প্রণীত হয়েছে। এই পরিকল্পনাটি দুই ভাগে বিভক্ত। একটি হচ্ছে অর্থনৈতিক অংশ এবং অপরটি হচ্ছে রাজনৈতিক অংশ। ২০১৯ সালের ২২ জুন ট্রাম্প প্রশাসন এ পরিকল্পনার অর্থনীতি দিক প্রকাশ করেন, যার শিরোনাম ছিল "Peace to Prosperity". রাজনৈতিক দিক প্রকাশিত হয় ২০২০ সালের জানুয়ারিতে।
পরিকল্পনাটি ঘোষণার সংবাদ সম্মেলন চলাকালীন সময় নেতানিয়াহু জানান ইসরাইল সরকার জর্ডান উপত্যকা এবং অধিকৃত ফিলিস্তিনের পশ্চিম তীর ইসরায়েলের সঙ্গে একীভূত করে নেবেন। ফিলিস্তিনিদের জন্য বরাদ্দ অঞ্চল নিয়ে ইসরায়েলের সঙ্গে অন্তত চার বছর আলোচনা করতে পারবে ফিলিস্তিন। ওই চার বছর ফিলিস্তিনিরা এ পরিকল্পনা নিয়ে গবেষণা ও ইসরায়েলের সঙ্গে মধ্যস্থতা করতে পারবে। এভাবেই ফিলিস্তিনিরা অর্জন করবে স্বাধীন ফিলিস্তিন রাষ্ট্র। পরিকল্পনার অংশ হিসেবে সেই চারবছর সেখানে কোনো বসতি নির্মাণ হবে না। ইসরাইলে নিযুক্ত যুক্তরাষ্ট্রের রাষ্ট্রদূত ডেভিড ফ্রায়েডম্যান নিশ্চিত করেন, ট্রাম্প প্রশাসন ইসরাইলকে অনুমতি দিয়েছে যাতে করে তারা একীভূতের কাজ শুরু করে দেয়। ডেমোক্রেট শিবির থেকে রাষ্ট্রপতির জন্য পদপ্রার্থী এবং ট্রাম্প বিরোধীরা এই একীভূতকরণের তীব্র সমালোচনা করেন এবং পরিকল্পনাটিকে ধুম্রজাল বলে আখ্যায়িত করেন।
নামকরণ
ট্রাম্পের শান্তি পরিকল্পনাকে এর প্রবক্তা, ডোনাল্ড ট্রাম্প এবং প্রধানমন্ত্রী বেনিয়ামিন নেতানিয়াহু সংবাদ সম্মেলনে "শতাব্দীর শ্রেষ্ঠ চড়" বলে অভিহিত করেছেন। এই প্রস্তাবনা সমালোচকরা দ্রুততার সাথে এই শব্দপুঞ্জকে পরিবর্তন করে দিয়েছেন। ফিলিস্তিনের রাষ্ট্রপতি মাহমুদ আব্বাস একে অভিহিত করেছেন শতাব্দীর শ্রেষ্ঠ চপেটাঘাত হিসেবে। ফিলিস্তিন লিবারেশন অর্গানাইজেশনের সেক্রেটারি জেনারেল সায়েব এরেকাত টুইটে বলেছেন, এই পরিকল্পনা "বিশ্বের শ্রেষ্ঠ ভাওতাবাজি" হিসেবে পরিচিত হবে। দ্য ইকোনমিস্ট একে অভিহিত করেছে "শতাব্দীর শ্রেষ্ঠ চৌর্যবৃত্তি" হিসেবে। বহু নেতিবাচক মন্তব্যের পর একজন হারেটজ মন্তব্যকারী লিখেছেন এই পরিকল্পনাটি "শতাব্দীর শ্রেষ্ঠ রসিকতা"।
প্রেক্ষাপট
পশ্চিম তীর এবং গাজা ১৯৬৭ সালের ছয় দিনের যুদ্ধের মাধ্যমে দখল করা হয়। ১৯৬৭ সালের যুদ্ধের পর আন্তর্জাতিক আইন লঙ্ঘন ইসরায়েল অধিকৃত এলাকায় আস্তে আস্তে বসত নির্মাণ শুরু করে। জাতিসংঘের নিরাপত্তা পরিষদে জাতিসংঘের মধ্যপ্রাচ্য বিষয়ক প্রতিনিধিনিকোলাই ম্লাদেনভ ২০১৫ সাল থেকে বারংবার উল্লেখ করেছেন "বিপদ বাড়ছে এবং মধ্যপ্রাচ্যে কোনো শান্তি প্রক্রিয়াই চলছে ন"া।
জেরুজালেমর অবস্থান
ফিলিস্তিনের রাষ্ট্রপতি মাহমুদ আব্বাস প্রতিক্রিয়ায় জানিয়েছেন "জেরুজালেম বিক্রির জন্য নয়, আমাদের সব অধিকার বিক্রি হবে না এবং এ নিয়ে দর কষাকষিও হবে না এবং আপনাদের চুক্তি, ষড়যন্ত্র পাস করা হবে না।"
অঞ্চল এবং সীমানায়
ফিলিস্তিনের জঙ্গি গোষ্ঠী হামাস যা গাজা উপত্যকা নিয়ন্ত্রণ করে, তারাও এই চুক্তি নাকচ করেছে এবং বলেছে, এর লক্ষ্য হচ্ছে ‘ফিলিস্তিনিদের জাতীয় প্রকল্প নিঃশেষ করে দেওয়া।’
মোহাম্মদ হানিম
মোহাম্মদ হানিম (জন্ম ২৩ জুন ১৯৬৬) একজন মালদ্বীপের স্প্রিন্টার। তিনি ১৯৮৮ গ্রীষ্মকালীন অলিম্পিকে পুরুষদের ৪×১০০ মিটার রিলেতে প্রতিদ্বন্দ্বিতা করেছিলেন।
স্যাম পেরি (সাতারু)
স্যাম পেরি (জন্ম ১৬ আগস্ট ১৯৯৫) একজন নিউজিল্যান্ডীয় সাঁতারু। তিনি ২০১৭ ওয়ার্ল্ড অ্যাকোয়াটিকস চ্যাম্পিয়নশিপে পুরুষদের ১০০ মিটার ফ্রিস্টাইল ইভেন্টে প্রতিদ্বন্দ্বিতা করেছিলেন।
গান বাংলা
গান বাংলা (GB), হচ্ছে বাংলাদেশ ভিত্তিক একটি ২৪/৭ এইচডি গানের চ্যানেল, চ্যানেলটি প্রথম যাত্রা শুরু করে ১৬ ডিসেম্বর, ২০১৩-এ। গান বাংলা টিভি বাংলা গান সম্প্রচার এবং বাঙালি সংস্কৃতি তুলে ধরে এবং বিভিন্ন দেশ ইংল্যান্ড, আমেরিকা, কানাডা, ইউরোপের কিছু অংশ এবং মধ্য প্রাচ্যে ও এটি সম্প্রচারিত হয়। এটি "ওয়ান মোর জিরো গ্রুপ" এর মালিকানাধীন।
ইষ্রা
ইষ্রা (עֶזְרָא, ʿEzrāʾ; عزرا; ৪৮০–৪৪০ খ্রী.পূ.), যিনি লেখক ইষ্রা (, ʿEzrāʾ hasSōfēr) ও যাজক ইষ্রা নামেও পরিচিত, ছিলেন হিব্রু বাইবেল মোতাবেক একজন যিহূদী লেখক ও যাজক। প্রাচীন গ্রীক-লাতিনে ইষ্রাকে এসদ্রাস (Ἔσδρας) নামে ডাকা হয়। তানাখ অনুসারে তিনি ছিলেন প্রথম মন্দিরে সেবাদানকারী সর্বশেষ মহাযাজক সরায়ের বংশধর এবং দ্বিতীয় মন্দিরের প্রথম মহাযাজক যিহোশূয়ের একজন নিকটাত্মীয়। তিনি বাবিলীয় নির্বাসন থেকে ফিরে আসেন এবং যিরূশালেমে তোরাহ পুনঃপ্রচার করেন। ইষ্রার পুস্তকের একটি গ্রীক অনুবাদ এসদ্রাস ১, যা পূর্বদেশীয় অর্থোডক্সিতে আজও ব্যবহৃত হয়, অনুসারব তিনি একজন মহাযাজকও ছিলেন। রব্বিনীয় ঐতিহ্য মনে করে যে তিনি পৌরহিত্যের একজন সাধারণ সদস্য ছিলেন।
তার সমাধিস্থল নিয়ে বেশ কিছু ঐতিহ্য গড়ে উঠেছে। একটি রেওয়ায়েতে বলা হয়েছে যে তাকে বসরা (ইরাক) কাছে আল-উজাইরে সমাহিত করা হয়েছে, অন্যদিকে আরেকটি ঐতিহ্য বলে যে তাকে উত্তর সিরিয়ার আলেপ্পোর কাছে তাদিফে সমাহিত করা হয়েছে।
তার নাম হতে পারে Azaryāhu, "ইয়াহ সাহায্য করেন-এর সংক্ষিপ্ত রূপ। গ্রীক সপ্ততিতে নামটি Ésdrās'', যেখান থেকে লাতিন নাম Esdras এসেছে।
ইষ্রার পুস্তক বর্ণনা করে যে কীভাবে তিনি বাবিলে বসবাসরত একদল যিহূদীয় নির্বাসিতদের তাদের নিজ শহর যিরূশালেমে নিয়ে গিয়েছিলেন যেখানে তিনি তোরাহের পালন প্রয়োগ করছিলেন বলে কথিত আছে। তিনি ইস্রায়েল-সন্তানদের তোরাহের আইন অনুসরণ করার বিষয়ে নিশ্চিত হওয়ার পরামর্শ দিয়ে বর্ণনা করেছেন যাতে বিশেষ কিছু ভিন্ন ধর্মের লোকেদের সাথে বিবাহ বন্ধনে আবদ্ধ না হয়, যা পঞ্চপুস্তকে বর্ণিত আদেশের একটি ধারা।
ইষ্রা, হাজলীয় সাহিত্যে “ইষ্রা লেখক” নামে পরিচিত, তিনি ইহুদিধর্মের একজন অত্যন্ত সম্মানিত ব্যক্তিত্ব।
হুসেইন হালিম
হুসেইন হালিম (জন্ম ৫ মার্চ ১৯৬৯) একজন মালদ্বীপের দূরপাল্লার দৌড়বিদ। তিনি ১৯৮৮ গ্রীষ্মকালীন অলিম্পিক এবং ১৯৯২ গ্রীষ্মকালীন অলিম্পিকে পুরুষদের ম্যারাথনে প্রতিদ্বন্দ্বিতা করেছিলেন।
আভালাঞ্চ শৃঙ্গ ১
আভালাঞ্চ শৃঙ্গ ১ ভারতের উত্তরাখণ্ডে অবস্থিত ৬১৯৬ মিটার উচ্চ একটি পর্বতশৃঙ্গ। আরওয়া উপত্যকার উপরের দিকে এবং বদ্রীনাথের উত্তরপশ্চিমে এই শৃঙ্গের অবস্থান।
ভৌগোলিক বিবরণ
কালিন্দী হিমবাহ এবং আরওয়া হিমবাহের উত্তর দক্ষিণের স্তূপ পর্বত বরাবর আভালাঞ্চ শৃঙ্গ ১ অবস্থিত। আভালাঞ্চ শৃঙ্গ ১ এবং আভালাঞ্চ শৃঙ্গ ২ এর মধ্যে এটি প্রধান শৃঙ্গ। এটির উচ্চতা ৬১৯৬ মিটার। এর উত্তর দিকে ঘাসতোলি উপত্যকা এবং দক্ষিণ পশ্চিমে চৌখাম্বা পর্বত অবস্থিত। এই শৃঙ্গ সারা বছরই বরফে ঢাকা থাকে।
আরোহণ
১৯৫২ সালে ডেভিড ব্রাইসন এবং জ্যাকসন এই শৃঙ্গ আরোহণের প্রচেষ্টা করেন কিন্তু অসফল হন।
প্রথম জগমোহন শেখর
প্রথম জগমোহন শেখর পঞ্চকোট রাজ্য শাসনকারী শেখর রাজবংশের বাইশতম রাজা ছিলেন।
সংক্ষিপ্ত পরিচিতি
প্রথম জগমোহন শেখর পঞ্চকোট রাজ্য শাসনকারী শেখর রাজবংশের একুশতম রাজা প্রথম লক্ষ্মণ শেখরের পুত্র ছিলেন। তিনি ৬৭৬ খ্রিষ্টাব্দ হতে ৭১৪ খ্রিষ্টাব্দ পর্য্যন্ত রাজ্য শাসন করেন। বিক্রম শেখর নামক তার এক পুত্র ছিল।
গ্যালেন
এলিয়াস গ্যালেনাস বা ক্লডিয়াস গ্যালেনাস (গ্রিক: Κλαύδιος Γαληνός; সেপ্টেম্বর ১২৯ - আনুমানিক ২১৬ খ্রিস্টাব্দ), প্রায়শই ইংরেজায়ন করে গ্যালেন (/ˈɡeɪlən/) বা গ্যালেন অফ প্যারগামন, ছিলেন একজন গ্রিক চিকিৎসক, শল্যবিদ এবং দার্শনিক। প্রাচীনকালের রোমান সাম্রাজ্য সমস্ত চিকিৎসা গবেষকদের মধ্যে সবচেয়ে দক্ষ বলে বিবেচিত, গ্যালেন বিভিন্ন বৈজ্ঞানিক শাখার বিকাশকে প্রভাবিত করেছিলেন, যার মধ্যে রয়েছে শারীরস্থান, শারীরতত্ত্ব, রোগবিজ্ঞান, ঔষধবিজ্ঞান, এবং স্নায়ুচিকিৎসাবিজ্ঞান, সেইসাথে দর্শন এবং যুক্তিবিজ্ঞান।
শারীরিক ব্যায়াম
শারীরিক ব্যায়াম বা শরীরচর্চা হল যেকোন শারীরিক কার্যক্রম যা শারীরিক সুস্থতা রক্ষা বা বৃদ্ধিতে সাহায্য করে। এর অপর একটি অর্থ হল শরীরের বিভিন্ন স্থানে নিয়মিত আন্দোলন |‌‌‌ বিভিন্ন কারণে ব্যায়াম করা হয়, যেমন- মাংসপেশী ও সংবহন তন্ত্র সবল করা, ক্রীড়া-নৈপুন্য বৃদ্ধি করা, শারীরিক ওজন হ্রাস করা বা রক্ষা করা কিংবা শুধু উপভোগ করা। নিয়মিত ব্যায়াম মানুষের রোগ প্রতিরোধ ক্ষমতা বৃদ্ধি করে এবং বিভিন্ন শারীরিক সমস্যা হতে পুনরুদ্ধার হতে সাহায্য করে। হৃদ্ররোগ, সংবহন তন্ত্রের জটিলতা, টাইপ ২ ডায়াবেটিস এবং স্থূলতা রোধে শারীরিক ব্যায়াম কার্যকর ভূমিকা রাখে। এছাড়া মানসিক অবসাদগ্রস্ততা দূর করতে, ইতিবাচক আত্মসম্মান বৃদ্ধিতে, সামগ্রিক মানসিক স্বাস্থ্যের সুরক্ষায়, ব্যক্তির যৌন আবেদন বৃদ্ধি, শরীরের সঠিক অনুপাত অর্জনে শারীরিক ব্যায়াম গুরুত্বপূর্ণ ভূমিকা পালন করে। শিশুস্বাস্থ্যের স্থূলতা একটি সমকালীন বিশ্বব্যাপী সমস্যা। ব্যায়াম শরীরের স্থূলতা রোধে কাজ করে। স্বাস্থ্যসেবা প্রদানকারীরা শারীরিক ব্যায়ামকে “অলৌকিক” এবং “আশ্চর্যজনক” ঔষধ হিসেবে আখ্যা দিয়েছে। শরীরের সামগ্রিক সুস্থতা রক্ষার্থে ব্যায়ামের গুরুত্বপূর্ণ ভূমিকা প্রমাণিত।
প্রকারভেদ
মানব শরীরের উপর প্রভাবের ভিত্তিতে শারীরিক ব্যায়ামকে তিনটি গ্রুপে ভাগ করা হয়:
শরীরে ব্যায়ামের প্রভাব
শারীরিক ব্যায়াম শরীরে করটিসলের মাত্রা নিয়ন্ত্রণ করে, করটিসল বিভিন্ন শারীরিক সমস্যার জন্য দায়ী। ব্যায়াম থুতুতে নাইট্রাইটের মাত্রা বৃদ্ধি করে, এটি নাইট্রিক অক্সাইডে পরিবর্তিত হয় ফলে শরীরের কাজ করার ক্ষমতা বৃদ্ধি পায়। অ্যাথলেটদের থুতুতে নাইট্রিক অক্সাইডের মাত্রা দ্বারা তাদের প্রশিক্ষণের অবস্থা নির্ণয় করা হয়।
খাওয়ার আগে সহনশীলতা বৃদ্ধিকারী ব্যায়ামসমূহ রক্তে গ্লুকোজের মাত্রা হ্রাস করে। বিশ্ব স্বাস্থ্য সংস্থার মতে, শারীরিক ব্যায়ামের অভাব হৃদরোগের প্রবণতা ১৭% বৃদ্ধি করে, বার্ধক্য অর্জন ত্বরাণ্বিত করে এবং স্তন ক্যান্সার ও কোলন ক্যান্সারের ঝুঁকি ১০% বৃদ্ধি করে। সবাত ও অবাত, দুই ধরনের ব্যায়ামই হৃদযন্ত্রের সক্ষমতা বৃদ্ধি করে। ব্যায়ামের কারণে হৃদযন্ত্রের প্রাচীরের পুরুত্ব বৃদ্ধি পায়, যা শরীরের জন্য উপকারী।
ব্যায়ামের কারণে সব মানুষ সমান উপকৃত হয় না। তবে স্বাভাবিকভাবে প্রায় সবারই ব্যায়ামের কারণে শারীরিক সহনশীলতা বৃদ্ধি পায়, বিশেষ করে সবাত ব্যায়ামের ফলে। এর ফলে অক্সিজেন গ্রহণের মাত্রাও বৃদ্ধি পায়। এসমস্ত উপকারের সাথে সঠিক পুষ্টি গ্রহণও সম্পর্কিত। ব্যায়ামের কারণে শরীরের সার্বিক অবস্থার উন্নতি মানুষভেদে বিভিন্ন – এটা অ্যাথলেটদের সাথে সাধারণ মানুষদের অন্যতম বড় শারীরবৃত্তীয় পার্থক্য। গবেষণায় দেখা গেছে মধ্য বয়সে নিয়মিত ব্যায়ামের কারণে পরবর্তিতে শারীরিক কার্যক্ষমতা বৃদ্ধি পায়।
আব্দুল হাকিম বিক্রমপুরী
আব্দুল হাকিম বিক্রমপুরী ছিলেন একজন বাংলাদেশী রাজনীতিবিদ ও সাহিত্যিক। তিনি বঙ্গীয় আইন পরিষদ, প্রাদেশিক আইনসভা ও পাকিস্তান জাতীয় পরিষদের সদস্য ছিলেন।
রাজনীতি ও কর্মজীবন
কবিতা, গল্প আর প্রবন্ধ লিখে কর্মজীবন শুরু করলেও পরে তিনি রাজনীতিতে যোগ দেন। ১৯৩৬ সালে বঙ্গীয় আইন পরিষদের নির্বাচন অনুষ্ঠিত হয়। একে ফজলুল হক কৃষক প্রজা পার্টির প্রধান। আব্দুল হাকিম বিক্রমপুরী মুন্সীগঞ্জ থেকে মনোনয়ন চেয়ে পাঠান। শের-ই-বাংলা বিক্রমপুরীকে মনোনয়ন দেন। তিনি বিপুল ভোটের ব্যবধানে জয়ী হলেন এবং বঙ্গীয় আই পরিষদের সদস্য হলেন। আব্দুল হাকিম বিক্রমপুরী ১৯৩৬-১৯৪৫ সাল পর্যন্ত বঙ্গীয় আইন পরিষদের সদস্য ছিলেন। ১৯৪৬-১৯৫৪ সাল পর্যন্ত পাকিস্তান প্রাদেশিক আইন সভার সদস্য ছিলেন। ১৯৬৩ – ১৯৬৫ সাল পর্যন্ত পাকিস্তান জাতীয় পরিষদ সদস্য ছিলেন। তাঁর নির্বাচনী এলাকা ছিল টঙ্গীবাড়ী, লৌহজং, নড়িয়া, ভেদরগঞ্জ ও সুরেশ্বর থানা। তিনি মন্ত্রীর পদমর্যাদায় পূর্ব পাকিস্তান গভর্নর আজম খানের উপদেষ্টা ছিলেন।
লেখালেখি
তিনি ১৯৪২ সালে কে. কে. সরকারি বিদ্যানিকেতন প্রতিষ্ঠা করেন। বঙ্গীয় সাহিত্য পরিষদের সদস্য ও ছিলেন। বিশিষ্ট সাহিত্যিক আবুল কালাম সামসুদ্দিন তাঁর স্মৃতি কথায় লিখেছেন, “বিক্রমপুরী সাহেব রাজনীতিতে গিয়ে বাংলা সাহিত্যকে বঞ্চিত করেছেন”।
মৃত্যু
১৯৮৭ সালের ৪ জুলাই ঢাকায় পরলোক গমন করেন।
নন্দ পাল
নন্দ পাল হল ভারতের উত্তরাখণ্ড রাজ্যের পিঠোরাগড় জেলার পূর্ব অংশে অবস্থিত একটি হিমালয় পর্বত শিখর। শিখরটির উচ্চতা ৬,৩০৬ মিটার। নন্দ পাল উত্তর-দক্ষিণ স্তূপপর্বতের মিলম হিমবাহের পূর্ব অংশে অবস্থিত। শৈলশিরার নিকটবর্তী অন্যান্য শিখরগুলি হল ইকুয়ালারি (৬,০৫৯ মিটার), নন্দ গন্ড (৬,৩১৫ মিটার), নিতল ঠাউর (৬,০৫৯ মিটার)। উন্টা ধুরা গিরিপথ এই শিখরের উত্তরে অবস্থিত। ভারত-তিব্বত সীমান্ত পুলিশ সদস্যরা ১৯৭৩ সালের ৮ই জুন নন্দ পাল শিখর প্রথম জয় করেন।
সালমান মাজাহিরি
সালমান মাজাহিরি (১০ অক্টোবর ১৯৪৬ – ২০ জুলাই ২০২০) ছিলেন একজন ভারতীয় মুসলিম পণ্ডিত যিনি সাহারানপুরের মাজাহির উলুমের অধ্যক্ষ হিসেবে দায়িত্ব পালন করেন।
শিক্ষা
তিনি ১০ অক্টোবর ১৯৪৭ সালে জন্মগ্রহণ করেন। ১৯৬২ সালে (১৩৮১ হিঃ) ১৫ বছর বয়সে তিনি সাহারানপুরের মাজাহির উলুমে ভর্তি হন এবং ১৯৮৬ হিজরীতে স্নাতক অর্জন করেন। তিনি মুহাম্মদ জাকারিয়া কান্ধলভীর নিকট সহীহ বুখারি, সহীহ মুসলিম ও সুনানে নাসাই অধ্যয়ন করেন। মুনাওয়ার হোসেনের নিকট তিনি সুনানে তিরমিযী অধ্যয়ন করেন। মুজাফফর হোসেনের নিকট তিনি সুনান আবু দাউদ অধ্যয়ন করেন এবং মুহাম্মদ আসাদুল্লাহর নিকট আকিদাতুত তাহাভী অধ্যয়ন করেন। তিনি মিশাকাতুল মাসাবীহের "প্রধান পাপ" অধ্যায় পর্যন্ত মুজাফফর হোসেনের নিকট অধ্যয়ন করেন এবং এরপর মুহাম্মদ ইউনুস জৌনপুরীর সাথে এটি সম্পন্ন করেন।
তিনি তালহা কান্ধলভীর শিষ্য ছিলেন।
কর্মজীবন
তিনি ১৯৬৮ সালে মাজাহির উলুমে শিক্ষকতা শুরু করেন। ১৯৭২ সালে তিনি তাফসিরে জালালাইন শিক্ষা দেন এবং ১৯৭৬ সালে হাদিসের অধ্যাপক হন এবং মিশকাতুল মাসাবিহ শিক্ষা দেন। মাজাহির উলুমের ব্যবস্থাপনা কমিটি তাকে ১৯৯২ সালে উপাচার্য নিযুক্ত করে। পরবর্তীতে ৩০ জুলাই ১৯৯৬ তারিখে তিনে আচার্য হন। তালহা কান্ধলভী তাকে মুহাম্মদ জাকারিয়া কান্ধলভীর খানকাহ-এর পরিচারক (সাজ্জাদা নাশিন) হিসেবে নিযুক্ত করেন।
২০০৭ সালে তিনি ভারতের কেন্দ্রীয় মাদ্রাসা বোর্ডের ধারণা প্রত্যাখ্যান করেন। তিনি অল ইন্ডিয়া মুসলিম পার্সোনাল ল বোর্ড এবং নাদওয়াতুল উলামার পরিচারনা পরিষদের সদস্য ছিলেন। তার পৃষ্ঠপোষকতায় আল মাজাহির প্রকাশিত হয়।
মৃত্যু
তিনি ২০ জুলাই ২০২০ তারিখে মারা যান। জমিয়তে উলামায়ে হিন্দের সভাপতি আরশাদ মাদানি শোক প্রকাশ করে বলেছেন যে, সালমান মাজাহিরির মৃত্যু ভারতীয় মুসলমানদের জন্য একটি বেদনাদায়ক ঘটনা।
পারিবারিক জীবন
সালমান মাজাহিরি ছিলেন মুহাম্মদ জাকারিয়া কান্ধলভির জামাতা। তাবলীগ জামাতের নেতা মুহাম্মদ সাদ কান্ধলভী সালমান মাজাহিরির জামাতা।
থ্রিলার (মাইকেল জ্যাকসনের অ্যালবাম)
থ্রিলার পপ সম্রাট মাইকেল জ্যাকসনের ষষ্ঠ ষ্টুডিও আ্যালবাম। ইপিক রেকর্ডস এর ব্যানারে এটি বের হয় ১৯৮২ সালের ৩০ নভেম্বর। আ্যালবামটির রেকর্ডিং হয় লস অ্যাঞ্জেলেস এর ওয়েষ্টলেক রেকর্ডিং ষ্টুডিওতে, যার প্রযোজনা বাজেট ছিলো $৭৫০০০০ মার্কিন ডলার। মাত্র এক বছরের মধ্যে থ্রিলার বেষ্ট সেলিং আ্যালবাম অব অলটাইম এর তালিকার সর্বোচ্চ চূড়ায় আরোহণ করে এবং যা এখনও বিদ্যমান।
বিভিন্ন সূত্র মতে থ্রিলার সারা বিশ্বে প্রায় ১১০ মিলিয়ন এর অধিক কপি বিক্রী হয়। যার মধ্যে শুধুমাত্র যুক্তরাষ্ট্রেই এটির ৩১ মিলিয়ন কপি বিক্রি হয়েছিল। আ্যালবামটি পূর্বের সব রেকর্ড ভেঙ্গে ১৯৮৪ সালে সর্বমোট ৮টি গ্র্যামি এ্যাওয়ার্ড জিতে নেয় এবং আ্যালবাম অব দ্যা ইয়ার নির্বাচিত হয়। মাইকেলের থ্রিলাররের মাধ্যমেই প্রথম কোন কৃষ্ণাঙ্গ সঙ্গীত তারকার গান এমটিভিতে প্রচার করা হয়, যা সেসময় বর্ণবৈষম্য দূর করতে অনেক অগ্রণী ভূমিকা রেখেছিলো। বর্তমান সময়ের অতি জনপ্রিয় মিউজিক ভিডিওর প্রচলন শুরু হয় থ্রিলারের মাধ্যমেই। এছাড়া থ্রিলার ২০০৩ সালে রোলিং ষ্টোন ম্যাগাজিনের 500 Greatest Albums of All Time এর তালিকায় ২০তম স্থান দখল করে। ২০০৯ সালে মাইকেলের মৃত্যুর পর এই আ্যালবামের গানগুলো মাত্র এক সপ্তাহে ১ মিলিয়নেরও অধিক ডাউনলোডের রেকর্ড গড়ে।
টম ম্যাককিবিন
টমাস রবার্ট ম্যাককিবিন (Tom McKibbin; জন্ম: ১০ ডিসেম্বর, ১৮৭০ - মৃত্যু: ১৫ ডিসেম্বর, ১৯৩৯) নিউ সাউথ ওয়েলসের বাথহার্স্ট এলাকার র‍্যাগলেনে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৯৫ থেকে ১৮৯৮ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করে গেছেন। দলে তিনি মূলতঃ স্লো মিডিয়াম বোলার হিসেবে খেলতেন। এছাড়াও, নিচেরসারিতে বামহাতে কার্যকরী ব্যাটিংশৈলী উপস্থাপন করেছিলেন টম ম্যাককিবিন।
প্রথম-শ্রেণীর ক্রিকেট
১৮৯৪-৯৫ মৌসুম থেকে ১৮৯৮-৯৯ মৌসুম পর্যন্ত টম ম্যাককিবিনের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই নিউ সাউথ ওয়েলস দলের পক্ষে খেলেছেন। তন্মধ্যে, ১৮৯৫-৯৬ ও ১৮৯৬-৯৭ মৌসুমে শীর্ষস্থানীয় উইকেট শিকারীতে পরিণত হয়েছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করার সুযোগ লাভ করেছিলেন টম ম্যাককিবিন। ১ মার্চ, ১৮৯৫ তারিখে মেলবোর্নে ইংল্যান্ড দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। ১ জানুয়ারি, ১৮৯৮ তারিখে একই দলের বিপক্ষে একই মাঠে সর্বশেষ টেস্টে অংশগ্রহণ করেছিলেন তিনি।
অফ স্পিনার হিসেবে অস্ট্রেলিয়া দলের সাথে ১৮৯৬ সালে ইংল্যান্ড গমন করেন। তবে ক্রমাগত বল ছোঁড়ার ঘটনার বিষয়ে কিঞ্চিৎ সন্দেহ সৃষ্টি করেছিলেন। নো-বল ছোঁড়ার ঘটনা থেকে অব্যহতি পান। কিন্তু, পোতানো উইকেটে স্লো মিডিয়াম পেস বোলিং করে নিজেকে স্মরণীয় করে রাখেন।
১৫ ডিসেম্বর, ১৯৩৯ তারিখে ৬৯ বছর বয়সে নিউ সাউথ ওয়েলসের বাথহার্স্টের ম্যাকুয়ারি প্লেইন্স হোমস্টিড এলাকায় টম ম্যাককিবিনের দেহাবসান ঘটে।
লিভিয়া ভন প্লেটেনবার্গ
লিভিয়া ভন প্লেটেনবার্গ, (জন্ম: ) ওরেগনের পোর্টল্যান্ড ভিত্তিক একজন অস্ট্রীয় মহিলা কিকবক্সার এবং মিশ্র মার্শাল আর্টস শিল্পী। তিনি ২০০৫ সাল থেকে পেশাগতভাবে প্রতিদ্বন্দ্বিতা করেন এবং বর্তমানে তিনি ইনভিক্টা ফ্লাইওয়েট বিভাগে রয়েছেন। ভন প্লেটেনবার্গের সর্বশেষ এমএমএ লড়াইটি কাটিনা ক্যাট্রনের বিপক্ষে ইনভিক্টা এফসি ৬ এ ছিল, যা তিনি সর্বসম্মত সিদ্ধান্তে জিতেছিলেন। ডব্লিউএএফএফ র‌্যাঙ্কিং অনুযায়ী ভন প্লেটেনবার্গ ওয়েলটার ওয়েট কিকবক্সিং বিভাগে পঞ্চম স্থানে ছিলেন।
প্রথম রত্নমাণিক্য
প্রথম রত্নমাণিক্য পঞ্চদশ শতাব্দীর শেষ ভাগে ত্রিপুরা রাজ্যের রাজা ছিলেন।
সংক্ষিপ্ত জীবনী
রাজমালা অনুসারে, প্রথম রত্নমাণিক্য ত্রিপুরা রাজ্যের রাজা ডাঙ্গর ফার আঠারোজন পুত্রের মধ্যে সর্বকনিষ্ঠ পুত্র ছিলেন। কৈশোরে তার পিতা তাকে গৌড়ের নবাবের দরবারে পাঠিয়ে দেন।  এরপর রত্ন গৌড়ের সৈন্য নিয়ে ত্রিপুরা আক্রমণ করে রাঙ্গামাটি জয় করলে তার সতেরো জন ভাই যুদ্ধক্ষেত্র থেকে পলায়ন করেন। ডাঙ্গর ফা এই সময় খানাসি শৈলাবাসে মৃত্যুবরণ করলে রত্ন ত্রিপুরার সিংহাসন অধিকার করেন। গৌড়ের নবাবকে এর পরিবর্তে তিনি একশো হাতি সহ একটি মণি উপহার দিলে গৌড়েশ্বর তাকে মাণিক্য উপাধি প্রদান করেন।  এই রাজাই প্রথম ত্রিপুরায় মুদ্রা প্রবর্তন করেন। রাজমালা অনুসারে এই রাজার আবির্ভাব ত্রয়োদশ শতকের শেষদিকে হলেও প্রাপ্ত মুদ্রা ১৩৮৬ শকাব্দের (১৪৬৪-৬৫ খ্রিষ্টাব্দ)। পরবর্তী রাজা মুকুটমাণিক্যের ১৪১১ শকাব্দের (১৪৮৯ খ্রিষ্টাব্দ) মুদ্রা পাওয়া যাওয়ায় রত্নমাণিক্যের রাজত্বকাল বর্তমানে ১৪৬৪–১৪৮৯ খ্রি. ধরা হয়, এই হিসাবে তাকে মাণিক্য উপাধি দিয়েছিলেন বাংলার সুলতান রুকনউদ্দিন বারবাক শাহ ।
১২৭৯ খ্রিস্টাব্দের যুদ্ধ
রাজমালা অনুসারে রত্নমাণিক্যের পিতার মৃত্যুর পর তার ১৭ জন ভাই নিজেদের মধ্যে রাজ্য ভাগ করে নেন। রত্ন তখন গৌড়ের দরবারে ছিলেন, গৌড়ের নবাবের সৈন্য-সাহায্য নিয়ে ভাইদের উচ্ছেদ করে তিনি রাজা হন। মুদ্রার সাক্ষ্য অনুযায়ী রত্নমাণিক্য সেসময় থাকতে পারেন না, কিন্তু এই যুদ্ধের কথা অন্য সূত্র থেকেও জানা যায়। চার্লস স্টুয়ার্টের বাংলার ইতিহাস অনুযায়ী সে বছর বাংলার শাসক তুগরাল খান মেঘনার পরপারে অবস্থিত জাজনগর (ত্রিপুরা) আক্রমণ করেন। এই জাজনগর উড়িষ্যা না ত্রিপুরায় ছিল, তা নিয়ে বিতর্ক আছে, কিন্তু মেঘনা নদীর উল্লেখ ত্রিপুরার দিকেই ইঙ্গিত করে। ত্রিপুরার রাজকুমার ও ঐতিহাসিক সমরেন্দ্রচন্দ্র দেববর্মণের মতে নুরনগর পরগণার জাজিসাব গ্রামটিই প্রাচীন জাজনগর।
রত্নমাণিক্যের মুদ্রা
রত্নমাণিক্যের আগেকার কোন ত্রিপুরার রাজার মুদ্রা পাওয়া যায় নি। রত্নমাণিক্যের প্রায় চল্লিশ রকম মুদ্রা পাওয়া গেছে, যেগুলি মুদ্রা-বিশেষজ্ঞ ও সংগ্রাহকদের বিশেষ আগ্রহের কারণ। উঁচু জাতের কারিগরি কৌশলে শিল্পসৌকর্যের সঙ্গে মুদ্রাগুলি তৈরি হয়েছিল। এই মুদ্রাগুলির কৃৎকৌশল, সিংহচিহ্ন, বাক্যাবলী ও রূপরেখায় তৎকালীন বাংলার শাসকদের মুদ্রার ছাপ দেখা যায়, যথা রাজা গণেশ, মহেন্দ্রদেব, জালালুদ্দীন মহম্মদ শাহ, নাসিরুদ্দীন মাহমুদ শাহ এবং রুকনুদ্দীন বারবাক শাহ। কারিগরদেরও সম্ভবত বাংলা থেকে আনা হয়েছিল। রাজমালা অনুযায়ী এই রাজার রাজত্বকাল ১২৭৯-১৩২৩ খ্রিষ্টাব্দ এবং ১২৮০ সালে ইনি গৌড়ের সুলতানের কাছ থেকে মাণিক্য উপাধি লাভ করে মাণিক্য রাজবংশের সূচনা করেন। কিন্তু মুদ্রা ও তাম্রশাসনের সাক্ষ্য তা বলে না। এই রাজার ১৩৮৬-১৩৮৯ শকাব্দের মুদ্রা পাওয়া গেছে, পরবর্তী রাজা প্রথম বিজয়মাণিক্যের ১৪১০ শকাব্দের মুদ্রা পাওয়া গেছে; ফলে এই রাজার রাজত্বকাল বর্তমানে ধরা হয় ১৪৬৪-১৪৮৯ খ্রিষ্টাব্দ। তাম্রশাসনের সাক্ষ্য অনুযায়ী রত্নমাণিক্যের আগে ছিল মাণিক্য উপাধিধারী মহামাণিক্য ও প্রথম ধর্মমাণিক্যের শাসন (বিস্তৃত বিবরণের জন্য ছেংথুম ফা নিবন্ধ দেখুন)। ফলে ধরা যেতে পারে যে কয়েক পুরুষ ফা ও মাণিক্য উপাধি পাশাপাশি চলেছিল, কিন্তু রত্নমাণিক্যের সময় থেকে ফা পরিত্যক্ত হয়ে মাণিক্য উপাধি পাকাপোক্ত হয়। রাজমালা অনুসারে রাজা হওয়ার আগে রত্ন বেশ কিছুদিন গৌড় দরবারে ত্রিপুরার প্রতিনিধিত্ব করেন, তার প্রবর্তিত সংস্কারগুলিতেও সেই বঙ্গ-সংস্কৃতির ছাপ পাওয়া যায়। রত্নমাণিক্যের প্রথম বছরের (১৩৮৬ শকাব্দের) মুদ্রা ছিল অপেক্ষাকৃত পুরনো ঘরানার, যাতে রাণী লক্ষ্মী মহাদেবীর নাম আগে এবং রাজার নাম আছে পরে, ধরা যেতে পারে ত্রিপুরার তৎকালীন মাতৃতান্ত্রিক সমাজ-ব্যবস্থার কারণে; একই বছরের আরেকটি মুদ্রায় ত্রিপুরার আরাধ্য চতুর্দশ দেবতার উল্লেখ আছে। পরবর্তী মুদ্রাগুলিতে সেরকম নেই। রত্নমাণিক্য প্রচুর বাঙালি পরিবারকে ত্রিপুরায় স্থাপন করেছিলেন এবং নিজেও বাংলায় বেশ কিছুদিন ছিলেন, তার পরের দিকের মুদ্রাগুলিতে সেই ব্রাহ্মণ্য প্রভাব লক্ষিত হয়। এই মুদ্রাগুলিতে বাংলা হরফে সংস্কৃত লেখা পাওয়া যায়। একমাত্র অল্প-পরবর্তী মুকুটমাণিক্যের রাণী (মাছত্রী দেবী) বাদে রত্ন-পরবর্তী আর কোন রাজার মুদ্রায় রাজা বা রাণীর উপজাতীয় নাম দেখা যায় না। ফলে ধরা যেতে পারে যে রত্নমাণিক্যের সময় থেকেই ত্রিপুরা ব্রাহ্মণ্য প্রভাবে আসে, যা প্রবলতর হয় ধন্যমাণিক্যের সময়ে। এছাড়াও তিনি বাংলার ধাঁচে ত্রিপুরার প্রশাসন ব্যবস্থার পুনর্গঠন করেন, সেরেস্তা ব্যবস্থা চালু করেন, প্রশাসনিক ভাষা হিসেবে বাংলা ও ফারসি প্রচলন করেন।
সেনা কল্যাণ ভবন
সেনা কল্যাণ ভবন বাংলাদেশের ঢাকায় অবস্থিত ২১তলা বিশিষ্ট একটি বাণিজ্যিক ভবন। এটি ঢাকার মতিঝিলে ১.৩৫ বিঘা জমির উপর নির্মিত। পূর্বে এই একই স্থানে সাবেক সশস্ত্র বাহিনীর ব্যক্তিদের জন্য একটি বিশ্রামঘর ছিল। এপ্রিল ১৯৮২ সালে ২১ তলা বিশিষ্ট এই সেনা কল্যাণ ভবনের ভিত্তিপ্রস্তর স্থাপন করা হয়। আগস্ট ১৯৯০ সালে ভবনের নির্মাণ কাজ সম্পন্ন হয়। ভবনের মোট আয়তন ৩,২১,০০০ বর্গফুট, যার মধ্যে ভাড়া দেওয়ার যোগ্যস্থান হল ২,১৩,২৩৯ বর্গ ফুট। ভবনটি সেনা কল্যাণ সংস্থার মালিকাধীন ভবন। ভবনটি কেন্দ্রীয়ভাবে শীতাতপ নিয়ন্ত্রিত এবং এতে লিফট সংযোগ, স্বয়ংক্রিয় জেনারেটর সুবিধা এবং অগ্নিনির্বাপক সরঞ্জাম রয়েছে।
আরএইচ রক্ত গ্রুপ পদ্ধতি
আরএইচ রক্ত গ্রুপ পদ্ধতি (Rh blood group system) হল এবিও রক্ত গ্রুপ পদ্ধতি ব্যতীত অপর একটি রক্ত গ্রুপ পদ্ধতি। এটি ৪৯টি সংজ্ঞায়িত রক্ত অ্যান্টিজেন দ্বারা গঠিত। এদের মধ্যে পাঁচটি সবচেয়ে গুরুত্বপূর্ণ – D, C, c, E ও e। d অ্যান্টিজেনের অস্তিত্ব নেই। মূলত Rh(D) এর কথাই উল্লেখ করা হয়, এটি পজিটিভ (+) ও নেগেটিভ (-) হয় এবং এবিও গ্রুপের সঙ্গে একসাথে লেখা হয়। যেমন, কোনো মানুষের রক্ত গ্রুপ এ হলে ও আরএইচ ফ্যাক্টর Rh(D)+ হলে, লেখা হয় A+ (এ পজিটিভ)। রক্তদানের সময় আরএইচ ফ্যাক্টরের কথা অবশ্যই মাথায় রাখা হয়। এরিথ্রোব্লাস্টোসিস ফিটালিস রোগে শিশু আরএইচ ফ্যাক্টরের জন্যই আক্রান্ত হয় ও কখনও কখনও মারা যায়।
ইতিহাস ও নামকরণ
১৯৩৭ খ্রিস্টাব্দে কার্ল ল্যান্ডস্টেইনার ও আলেকজান্ডার সলোমন ওয়েনার রেসাস ম্যাকাক বানরের রক্ত থেকে আরএইচ অ্যান্টিজেন আবিষ্কার করেন। এখান থেকেই Rh নামটি এসেছে।
প্রথম ধরনের নামকরণ পদ্ধতিটি (CDE পদ্ধতি) আবিষ্কার করেছিলেন বিজ্ঞানী রোনাল্ড ফিসার ও আর রেস এবং দ্বিতীয় পদ্ধতিটি (Rh–Hr পদ্ধতি) আবিষ্কার করেছিলেন বিজ্ঞানী ওয়েনার।
অ্যান্টিজেন
আরএইচ অ্যান্টিজেন বা আরএইচ ফ্যাক্টর উপস্থিত থাকলে তাকে আরএইচ পজিটিভ (Rh+) ও না থাকলে তাকে আরএইচ নেগেটিভ (Rh-) বলা হয়। এর মধ্যে Rh+ যুক্ত মানুষ বেশি দেখা যায়। নিম্নে কিছু পরিসংখ্যান তুলে ধরা হল:
এরিথ্রোব্লাস্টোসিস ফিটালিস
এরিথ্রোব্লাস্টোসিস ফিটালিস বা হিমোলাইটিক ডিজিজ অব নিউবর্ন (HDN) বা নবজাতকের কণিকাধ্বংসজনিত রোগ Rh ফ্যাক্টরের কারণে হয়ে থাকে। পিতা RhD+ ও মাতা RhD- হলে সন্তানের এই রোগে আক্রান্ত হবার সম্ভাবনা বৃদ্ধি পায়। যেহেতু, মাতৃগর্ভে থাকাকালীন অমরার মাধ্যমে মাতার দেহে সৃষ্ট অ্যান্টি-Rh ফ্যাক্টর সন্তানের RhD+ অ্যান্টিজেন যুক্ত লোহিত কণিকাকে ধ্বংস করে ও শিশু মারাত্মক রক্তাল্পতায় ভোগে। এছাড়া জন্মগত জন্ডিস হয়, যা পরে চিকিৎসার দ্বারা দূর করা যায়। ফলস্বরূপ মারাও যেতে পারে।
উপস্থিতি
পরিসংখ্যান অনুযায়ী সারাবিশ্বে Rh+ মানুষ ৯৪% ও Rh- মানুষ ৬%। যেহেতু, Rh+ হল জিনের প্রকট বৈশিষ্ট্য।
রাস্তা
রাস্তা বা সড়ক (Road) এক টুকরো ভূমিবিশেষ যা দুই বা ততোধিক স্থানের সাথে সংযোগ রক্ষা করে। সাধারণতঃ রাস্তায় সহজে মালামাল পরিবহন, লোক চলাচল বা ভ্রমণের উদ্দেশ্যে তৈরী করা হয়। গাছ, নালা-নর্দমা, পাহাড়-পর্বত যথাক্রমে কর্তন, ভরাট, সুড়ঙ্গ তৈরী বা মধ্যস্থল আরো সমান্তরাল করে রাস্তার উপযোগী করা হয়। রাস্তা প্রধানত ময়লা-আবর্জনা, নুড়ি পাথর, কংক্রিট বা ইট ইত্যাদির সাহায্যে তৈরী করা হয়।
জনগণ বা স্থানীয় সরকার কর্তৃপক্ষ দীর্ঘ সময়ের জন্যেই মূলতঃ রাস্তা তৈরী করে। প্রাচীন রোম ও ইনকাদের তৈরী সড়কগুলো নির্মাণশৈলী দুনিয়া জুড়ে প্রসিদ্ধ। কিন্তু নদীপথের যানবাহনগুলো তুলনামূলকভাবে সড়কপথের যানবাহনের চেয়ে সাধারণতঃ সহজ ও দ্রুততম হয়ে থাকে। শিল্প বিপ্লবের সময় যোগাযোগ ব্যবস্থায় রেলওয়ে পরিবহন আবিস্কৃত হয়। এ প্রেক্ষাপটে রেলপথ বিশেষ ধরনের সড়ক পথের স্বীকৃতি পায়। বর্তমানে রাস্তায় চাকাজাতীয় সকল ধরনের যানবাহন পরিচালিত হয়। তন্মধ্যে - গাড়ী, মোটর সাইকেল, সাইকেল, ট্রাম ইত্যাদি অন্যতম।
রাস্তা বিনির্মাণ এবং উন্নয়ন কর্মকাণ্ড পরিচালনায় বার্ষিকভিত্তিতে নির্ধারিত হারে কর বা ট্যাক্স প্রদান করতে হয়। এছাড়াও, কিছু রাস্তায় টোল প্রদান করতে হয় যা রাস্তায় যানবাহন চলাচলের সময় প্রদেয়।
সংজ্ঞার্থ নিরূপণ
আন্তর্জাতিক পরিসংখ্যান তুলনা করে অর্থনৈতিক সহযোগিতা ও উন্নয়ন সংস্থা বা ওইসিডি রাস্তার সংজ্ঞা নির্ণয় করেছে। সংস্থার মতে,
আধুনিক ও যুগোপযোগী রাস্তাগুলো সাধারণত মসৃণ, পাকা অথবা সহজে ভ্রমণের উপযোগী করে তৈরী করা হচ্ছে। ঐতিহাসিকভাবে অনেক রাস্তাই সাধারণ অথচ স্বীকৃতিপ্রাপ্ত রাস্তার মর্যাদা পেয়েছে যেখানে তেমন কোন আনুষ্ঠানিকভাবে অবকাঠামো তৈরী কিংবা রক্ষণাবেক্ষনের প্রয়োজন পড়েনি।
ইতিহাস
বদ্ধমূল ধারণা যে, প্রথম রাস্তাঘাটের উৎপত্তি হয়েছিল জীব-জন্তুর পদাঙ্ক অনুসরণ করে। যদিও তা বৈশ্বিকভাবে সর্বস্বীকৃত নয়; কেননা অনেকক্ষেত্রেই জীব-জন্তু সুনির্দিষ্ট পথ ব্যবহার করে না। আবার অনেকে বিশ্বাস করেন যে, কিছু রাস্তার উৎপত্তি ঘটেছে প্রাণীদের পথ চলা থেকে। রাস্তা হিসেবে আইনিল্ড ওয়ে বিশেষ উদাহরণ হিসেবে চিহ্নিত হয়ে আছে। ঐ রাস্তায় মানুষ এবং প্রাণী উভয়ই চলাচল করতো। আনুমানিক খ্রীষ্ট-পূর্ব ১০,০০০ বছর পূর্বে কাঁচা সড়কে পথচারীগণ চলাচল করতেন।
৮ম শতকে আরব সাম্রাজ্যে খলিফাদের দ্বারা অনেক রাস্তা নির্মিত হয়। প্রধান রাস্তাগুলো ইরাকের বাগদাদে আলকাতরা ব্যবহার করে পাকা করা হয়। এ অঞ্চলের তৈলক্ষেত্রে উৎপাদিত পেট্রোলিয়ামজাত পদার্থ থেকে আলকাতরার উৎপত্তি।
মার্কিন যুক্তরাষ্ট্রের আইন অনুযায়ী সাধারণ জনগণের ব্যবহার্থে রাস্তা সরকার কর্তৃক পরিচালিত হয়। অন্যদিকে ব্যক্তি উদ্যোগে নির্মিত রাস্তা ব্যক্তিগতভাবেই নিয়ন্ত্রিত হয়।
নকশা প্রণয়ন
thumb|250px|স্তর নিরূপণকারী যন্ত্রাদি সহকারে [[সার্ভেয়ার বা জরীপকারী রাস্তা নির্মাণে কাজ করছেন।]] স্ট্রাকচারাল রোড ডিজাইন এক ধরনের রাস্তার বিজ্ঞানসম্মত নকশা। এ নকশার মাধ্যমে পরিবেশের সাথে খাঁপ খাইয়ে রাস্তার দীর্ঘস্থায়ীত্ব বৃদ্ধিসহ রাস্তা রক্ষণাবেক্ষণের খরচ কমাতে সাহায্য করে। শেল প্যাভমেন্ট ডিজাইন পদ্ধতি বিশ্বের অনেক দেশের নতুন আলকাতরার মত তরল পদার্থ সহযোগে প্রস্তুত এসফাল্ট রাস্তায় ব্যবহার করা হয়।
রাস্তার অবকাঠামো বিনির্মাণে রাস্তার উভয় পার্শ্বে অতিরিক্ত ভূমি, ভৌগোলিক বাঁধা-বিপত্তি অতিক্রমণ এবং নির্দিষ্ট ওজনসীমা নিয়ে গাড়ী চলাচল এবং হাঁটার ব্যবস্থা রাখা হয়। অনেকক্ষেত্রে আইনের সুনির্দিষ্ট মানদণ্ড ও সরকারি দপ্তরের পরিচালনাকারী নিয়ম-নীতি অনুসরণ করে তৈরী করা হয়।
অবকাঠামোগত রাস্তার নকশা প্রণয়ন, অনুমতির স্তর অতিক্রমণ, পরিকল্পনা প্রণয়ন, বৈধ স্বত্ত্বা এবং প্রতিবেশগত নীতি অনুসরণকে প্রধান মানদণ্ড বিচার-বিশ্লেষণ করে রাস্তা নির্মাণে সার্ভেয়ার বা জরীপকারী প্রেরণ করা হয়।
রক্ষণাবেক্ষণ
thumb|right|250 px|"রাস্তার কাজ চলছে" শিরোনামীয় প্রকাশ্যে [[বিজ্ঞাপনচিত্র|বিজ্ঞাপনচিত্রের প্রয়োগ সাধারণতঃ ইউরোপে প্রচলিত]] অন্যান্য অবকাঠামোগত স্থায়ী স্থাপনার ন্যায় রাস্তারও জীবনকাল রয়েছে এবং মেয়াদান্তে ব্যবহার অনুপযোগী হয়ে পড়ে। রাস্তা নষ্ট ও ক্ষতিগ্রস্ততার জন্য প্রধানত যানবাহনের মাত্রাতিরিক্ত ওজন গ্রহণই এর জন্যে দায়ী। এছাড়াও, কুয়াশা, তুষারপাত, অতিরিক্ত তাপ এবং অম্লজানমিশ্রিত ধাতব পদার্থ রাস্তার ক্ষতিতে অংশগ্রহণ করে থাকে।
সাধারণ জনগণের ব্যবহার্থে ফুটপাতের নকশা তৈরী করা হয় রাস্তার গুরুত্ব, সেবা প্রদানের নমুনা অথবা রাস্তার নকশা প্রণয়নের উপর। যুক্তরাজ্যের কিছু দেশে বিটুমিন ও কংক্রিট সহযোগে ফুটপাতের আয়ুস্কাল ধরা হয় ৪০ বছর। সেক্ষেত্রে রাস্তার আয়ু ধার্য্য করা হয় ১০, ২০ কিংবা ৩০ বছর।
রাস্তার জীবনকাল নির্ধারণে ৮-, ১৫-, ৩০- এবং ৬০- বছরের উপযোগী করে নকশা প্রণীত হয়। যখন ফুটপাতের আয়ুস্কাল বেশি দিন টিকে, তখন স্বাভাবিকভাবে ধরে নিতে হবে যে এটি পুনরায় তৈরী করা হয়েছে এবং এর খরচ স্বাভাবিকের তুলনায় অনেক বেশি। যখন সাধারণ সময়ের চেয়ে ফুটপাত কম টিকে তখন চুক্তি অনুযায়ী রাস্তা নির্মাণকারী প্রতিষ্ঠান পুনরায় নির্মাণ করে দেয় এবং ব্যয় পুনরায় নির্ধারণ করে। ১৯৫০-এর দশকে অনেক কংক্রিটের তৈরী রাস্তা স্বাভাবিক সময়ে তুলনায় কম টিকেছিল।
খেড়া লোকসভা কেন্দ্র
খেদা লোকসভা কেন্দ্রটি গুজরাত রাজ্যের ২৬ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৭ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর নাদিয়াদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল গুজরাটি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি গুজরাতের ১৮২ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য গুজরাত বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
খেদা লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী দেবসিংহ চৌহান।
সলিমুল্লাহ এতিমখানা
স্যার সলিমুল্লাহ এতিমখানা বাংলাদেশের ঢাকায় অবস্থিত একটি ঐতিহাসিক এতিমখানা, যেটি মূলত স্যার সলিমুল্লাহ মুসলিম এতিমখানা নামে পরিচিত। এটি ১৯০৯ সালে নবাব স্যার সলিমুল্লাহ কর্তৃক প্রতিষ্ঠিত হয়। এতিমখানাটি আজিমপুরে অবস্থিত।
ইতিহাস
১৯০৯ সালে নবাব স্যার সলিমুল্লাহ ঢাকায় সলিমুল্লাহ এতিমখানা প্রতিষ্ঠা করেন যেটি প্রাথমিকভাবে ইসলামিয়া এতিমখানা নামে পরিচিত ছিল। এটি আহসান মঞ্জিলের নিকটবর্তী কুমারটুলিতে একটি ভাড়া বাড়িতে প্রতিষ্ঠিত হয়েছিল। এতিমখানাটি পরিচালনার জন্য স্যার সলিমুল্লাহ মাসিক ২০০ রুপি অনুদান হিসেবে দান করেন। ১৯১২ সালে এতিমখানা পরিচালনার জন্য একটি কমিটি গঠন করা হয়। এতিমের সংখ্যা বৃদ্ধি পাওয়ায় ১৯১৩ সালে লালবাগ দুর্গের নিকটবর্তী আজিমপুরে এটি স্থানান্তর করা হয়।